 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጣዕሚ ፍራውለ ዘለዎ መድሓኒት ኤችኣይቪ ንህጻናት ኣፍሪቃ ክቐርበሎም እዩ 2 ታሕሳስ 2020 ምንጪ ስእሊ, Getty Images ትካላት ውሃብቲ ረድኤት ኣብ ኣፍሪቃ ምስ ቫይረስ ኤችኣይቪ ዝነብሩ ህጻናት ዝወስዱዎ ጣዕሚ ፍራውለ ስትራውቤሪ ዘለዎ መድሓኒት ኣብ ዝቕጽል ዓመት 2021 ብዝተሓተ ዋጋ ክዝርግሑ ምዃኖም ኣፍሊጦም እዚ ናይ መጀመርታ ንህጻናት ዝተዳለወ መከላኸሊ መድሃኒት ጸረ ኤችኣይቪ እዩ ተባሂሉ ኣሎ ውድብ ሕቡራት ሃገራት ኣብ መላእ ዓለም ልዕሊ 1.5 ሚሊዮን ህጻናት ምስቲ ቫይረስ ከም ዝነብሩ ክገልጽ እንከሎ ካብዚኦም እቶም ፍርቂ ጥራይ መድሃኒት ከም ዝረኽቡ ይሕብር እቲ መድሃኒት ምርር ዝበለ ጣዕሚ ዘለዎ ብምዃኑ ህጻናት ነዚ መከላኸሊ መድሃኒት ክወስዱዎ ተጸጊሞም ጸኒሖምዮም ክኢላታት ጥዕና እቲ ሕጂ ንህጻናት ተዳልዩ ዘሎ መድሃኒት ንዐኦም ብዝጥዕም መልክዑ ክቐርብ ከም ዝተገብረ ገሊጾም ስለ ዝኾነ ድማ እቲ ብዓቐን ዓበይቲ ዝፈረየ መድሃኒት ክወስዱ ኣይክግደዱን ዝርግሐ ኤችኣይቪ ኤይድስ ኣብ ኢትዮጵያ እንታይ ይመስል? 